地有明者，巨若澳大利亞洲，謂之桃源，無知之者。地有晦者，巨若桃源。有以為甲烷之海者，有以為乙烷之洋者。後以卡西尼號考之，皆非。地有文，或地動而生。有山若環，明晦可辨。度或烴之雨雪所生，或炎丘所穴。明晦處日波同，示其所成所覆者同。未察有烴之湖海，度其地為冰或淖也。其地岮坦相雜，乃炎丘出水與氨所成也。有風摧之文，有山環內盈，不知何物。山無拔二十仞者。